text: 70-årig trafikdræbt
  18 april 2013 kl. 11.11
  En 70-årig kvinde blev torsdag morgen dræbt ved motorvejs-indfletningerne mellem den sønderjyske motorvej og Esbjerg-motorvejen i Bramdrupdam ved Kolding.
  En lastbil kom fra Flensborg og flettede ind for at komme videre til Esbjerg.
  Da lastbilen trak ind i det inderste spor kort før indkørslen til Esbjerg-motorvejen, ramte den en personbil, der blev ført af en 70-årig kvinde.
  Kvindens bil blev ramt så voldsomt, at den snurrede rundt og ramte autoværnet.
  Kvinden var død, da hun ankom til sygehuset.
  De pårørende er underrettet.
  